CELEX: 32013R0670
Language: fi
Date: 2013-07-09 00:00:00
Title: Komission täytäntöönpanoasetus (EU) N:o 670/2013, annettu 9 päivänä heinäkuuta 2013 , tiettyjen tavaroiden luokittelusta yhdistettyyn nimikkeistöön

16.7.2013   
            
            
               FI
            
            
               Euroopan unionin virallinen lehti
            
            
               L 193/2
            
         KOMISSION TÄYTÄNTÖÖNPANOASETUS (EU) N:o 670/2013,
   annettu 9 päivänä heinäkuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Jollei muuta johdu unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita unioniin tuotaessa, on aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jollei muuta johdu unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, sitovien tariffitietojen haltija voi asetuksen (ETY) N:o 2913/92 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet mutta jotka eivät ole tämän asetuksen säännösten mukaisia.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä heinäkuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Useasta tiheään kudotusta kangaskappaleesta valmistettu tavara, joka on ommeltu yhteen kolmiulotteiseen muotoon. Sen mitat ovat noin 2,70 × 2,70 × 1,60 m, ja sen kullekin sivulle on ommeltu koristeellinen, reunoiltaan päärmätty ulkoreunus. Jokaisessa sisänurkassa on pieni tasku, joka pitää tavaran paikoillaan rungossa. Siinä on myös saumoissa kankaiset kiinnitysnauhat runkoon kiinnittämistä varten.
                  Tavara esitetään tullille ilman runkoa, tukipuita tai tarvikkeita.
               
               
                  6306 90 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan ja 6 yleisen tulkintasäännön sekä CN-koodien 6306 ja 6306 90 00 nimiketekstien mukaan.
                  Nimikkeeseen 6306 kuuluu joukko tekstiilitavaroita, jotka on yleensä tehty vahvasta, tiheästä kankaasta (ks. myös harmonoidun järjestelmän selitykset, nimike 6306, ensimmäinen kappale).
                  Tavara on objektiivisten ominaisuuksiensa (kolmiulotteinen muoto, käytetty materiaali, koko, viimeistely) perusteella tarkoitettu käytettäväksi ulkokatoksena.
                  Tavara esitetään ilman runkoa, tukipuita tai tarvikkeita, mutta sillä on 2 yleisen tulkintasäännön a alakohdassa tarkoitetut ulkokatoksen olennaiset ominaisuudet (eli siinä on säältä suojaava kangaskatto).
                  Luokittelu alanimikkeen 6306 22 00 tai 6306 29 00 teltoiksi ei tule kyseeseen, koska tavarassa ei ole sivuja tai seiniä, joilla voitaisiin muodostaa suljettu tila (ks. myös harmonoidun järjestelmän selitykset, nimike 6306, 4 kohta).
                  Sen vuoksi tavara on luokiteltava CN-koodiin 6306 90 00 muuksi leirintävarusteeksi.